Diari Oficial de la Generalitat Valenciana


Sumari del DOGV 6885, del 19-10-2012 (2012/9405)

RESOLUCIÓ de 19 de setembre de 2012, de la Conselleria de Turisme, Cultura i Esport, per la qual s'accepta la donació efectuada per les senyores María Concepción Josefa Corbín Ferrer i María Rosario Corbín Ferrer, a favor de la Generalitat.
------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6885

Data del DOGV
:   19-10-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/9405


Data del document
:   19-09-2012

Organisme emissor
:   Conselleria de Turisme, Cultura i Esport

Tipus de document
:   Resolució

RESOLUCIÓ de 19 de setembre de 2012, de la Conselleria de Turisme, Cultura i Esport, per la qual s'accepta la donació efectuada per les senyores María Concepción Josefa Corbín Ferrer i María Rosario Corbín Ferrer, a favor de la Generalitat. [2012/9405]  
Les senyores María Concepción Josefa Corbín Ferrer i María Rosario Corbín Ferrer han tingut la generositat d'oferir a la Generalitat, de manera gratuïta, la donació del fons documental del seu germà Juan Luis Corbín Ferrer. La donació que s'ofereix consisteix en sis carpetes d'arxiu amb documents originals sobre el Reial Seminari de Nobles i l'Institut d'Educació Secundària Lluís Vives de València, documents sobre Siete Aguas, esborranys de diferents capítols de la seua tesi doctoral i còpies de documents utilitzats en la redacció de la referida tesi doctoral juntament amb fotografies i plànols.   
D'acord amb l'informe emès pel tècnic competent, l'esmentada donació és de gran interès per a la Generalitat ja que n'incrementa el patrimoni bibliogràfic.  
De conformitat amb l'article 43.5 de la Llei 14/2003, de 10 d'abril, de Patrimoni de la Generalitat, que estableix que l'acceptació d'herències, llegats i donacions a favor de la Generalitat, quan es referisca a béns mobles que integren el patrimoni cultural valencià, correspon a la conselleria competent en materia de cultura.  
Fent ús de les competències que s'assignen a la Conselleria de Cultura i Esport per mitjà del Decret 119/2007, de 27 de juliol, pel qual s'aprova el Reglament Orgànic i Funcional de la Conselleria de Cultura i Esport, resolc:  
  
Primer  
Acceptar la donació de les senyores María Concepción Josefa Corbín Ferrer i María Rosario Corbín Ferrer, realitzada a favor de la Generalitat, del fons documental propietat del seu germà Juan Luis Corbín Ferrer, les dades tècniques del qual es troben en l'expedient. El valor de l'esmentada donació es calcula en tres mil euros (3.000 euros).   
  
Segon  
Aquesta resolució produirà efectes des de l'endemà de la notificació al donant, en el termes previstos en els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i en l'article 623 del Codi Civil.  
  
Tercer  
La present acceptació serà comunicada a la Conselleria d'Hisenda i Administració Pública.  
  
València, 19 de setembre de 2012.- La consellera de Turisme, Cultura i Esport: Lola Johnson Sastre.